Spoštovana članica, spoštovani član. Veseli nas, da se boste udeležili družinskega srečanja podmladka. Ker obdelujemo pri tem tudi Vaše osebne podatke (OP), Vas, skladno s Splošno evropsko uredbo o varstvu osebnih podatkov (št. 2016/679), seznanjamo, katere OP obdelujemo, za kakšen namen, kdo in koliko časa jih obdeluje, kakšna je zakonska podlaga za njihovo obdelavo in kakšne pravice Vam v zvezi s tem dajejo evropski in slovenski predpisi

**SOGLASJE – družinsko srečanje podmladka**

**Kateri Vaši osebni podatki se obdelujejo za namen izvedbe dvodnevnega družinskega srečanja podmladka?**

Vaša članska številka, ime, priimek, podatki o vašem stalnem/začasnem prebivališču, datum rojstva, spol, državljanstvo, elektronski naslov ter številka in vrsta Vašega identifikacijskega dokumenta.

**Zakaj se obdelujejo ti osebni podatki?**

* Zato, da lahko **izvajamo pogodbo** med DRS in ponudnikom nastanitve.
* Za namen vpisa v knjigo gostov pri ponudniku nastanitve.
* Zato, da **preprečujemo zlorabe** (evidenca upravičencev).
* Zato, da **poročamo o udeležbi** uporabnikov programa »Izobraževanje in usposabljanje odraslih revmatikov in njihovih družinskih članov« sofinancerjem programa (FIHO in občine). Podatke sporočamo v anonimizirani obliki.
* Zato, da Vas lahko **obveščamo** v zvezi z izvajanjem programa.
* Za našo **statistično obdelavo** (število udeleženk/udeležencev, trendi).

**Kdo upravlja, kdo obdeluje navedene OP, koliko časa se obdeluje in kakšna je pravna podlaga?**

|  |  |  |
| --- | --- | --- |
|  | **izvedba izobraževanj** | **nastanitev** |
| **upravljavec** | DRS | Ponudnik nastanitve |
| **obdelovalec** | računovodski servis in sofinancerji programa ter časnik Finance za namen spletne izvedbe seminarja za prijavljene udeležence (elektronski naslov) | DRS, računovodski servis in sofinancerji programa |
| **pravna podlaga** | **Soglasje** udeleženke/udeleženca programa | **Soglasje** udeleženke/udeleženca programa in 10. člen Zakona o prijavi prebivališča (**ZPPreb**), Uradni list RS, št. 59/06–uradno prečiščeno besedilo, 111/07 in 52/16–ZPPreb-1. |
| **čas obdelave** | Vaše osebne podatke bomo prenehali obdelovati v **šestem letu** po izvedbi programa, v kolikor v tem času ne bo prišlo do pretrganja zastaranja (346. člen Obligacijskega zakonika). Kadar so Vaši podatki podlaga za izdajo računa s strani ponudnika namestitve pa **deset koledarskih let** (računovodski predpisi) od dneva izdaje računa. |

**Ali posredujemo omenjene osebne podatke tretjim osebam?**

Ne!

**Ali posredujemo omenjene osebne podatke v tretje države?**

Ne!

**Ali DRS izvaja profiliranje in avtomatizirano odločanja na podlagi vaših OP?**

Ne!

**Kako lahko prekličem soglasje za obdelavo OP?**

To soglasje, lahko kadarkoli pisno prekličete na naslov Društvo revmatikov Slovenije, Parmova 53, 1000 Ljubljana ali na e-naslov drustvo@revmatiki.si. Prav tako lahko zahtevate izbris že zbranih osebnih podatkov, izpis ali prenos podatkov.

**Kakšne so moje pravice v zvezi z varstvom OP?**

Evropska in nacionalna zakonodaja Vam daje pravico do: (1) informiranosti, (2) dostopa do Vaših podatkov, (3) popravka (posodobitve), (4) izbrisa, (5) omejitve obdelave, (6) prenosa, (7) ugovora in (8) pravice, vezne na avtomatično odločanje in profiliranje na podlagi Vaših OP.

**Nova pravila so samo kompliciranje. Kam se lahko pritožim?**

Nam ne. Tudi mi jih moramo, karkoli si že o njih mislimo, spoštovati. Poizkusite lahko v Bruslju (Evropski svet, Evropska komisija in Evropski parlament), kjer so jih sprejeli.

**Kje lahko dobim dodatne informacije?**

Pri naši pooblaščeni osebi za varstvo podatkov preko e-pošte **dpo@revmatiki.si** in pri ostalih sodelavkah in sodelavcih DRS preko e-pošte **drustvo@revmatiki.si**, v času uradnih ur, vsak torek in četrtek med 10h in 14h pa tudi telefonsko.

 **VAŠE SOGLASJE**

**Datum (dan.mesec.leto):**

**..**

**Lastnoročni podpis članice/člana/revmatika:**

**Lastnoročni podpis družinskega člana revmatika:**